62022CO0424_INF
Unionin tuomioistuimen määräys (yhdeksäs jaosto) 8.5.2024 –Santander Bank Polska
(Asia C‑424/22)
Ennakkoratkaisupyyntö – Unionin tuomioistuimen työjärjestyksen 99 artikla – Vastaus, joka on selvästi johdettavissa oikeuskäytännöstä – Kuluttajansuoja – Kuluttajasopimusten kohtuuttomat ehdot – Sopimusehdon kohtuuttomaksi toteamisen vaikutukset – Ulkomaanvaluuttaan indeksoitu asuntoluotto, jossa on arvostamista ja valuuttakurssia koskevia kohtuuttomia ehtoja – Luottosopimuksen pätemättömyys – Palauttamista koskevat vaikutukset – Pidättämisoikeus
Kuluttajansuoja – Kuluttajasopimusten kohtuuttomat ehdot – Direktiivi 93/13 – Ehdon kohtuuttomuuden toteaminen – Vaikutus – Kiinnelainasopimus – Sopimuksen pätemättömyys – Pankki vetoaa pidättämisoikeuteen – Kansallinen oikeuskäytäntö, jossa asetetaan sen edellytykseksi, että pankki palauttaa summat, jotka se on määrätty maksamaan, kuluttajan tekemän tarjouksen siitä, että hän palauttaa saamansa suorituksen tai varmistaa sen palauttamisen – Tätä ei voida hyväksyä – Sopimuksen perusteella jo suoritetut takaisinmaksut – Vaikutuksettomuus
(Neuvoston direktiivin 93/13 6 artiklan 1 kohta ja 7 artiklan 1 kohta)
(ks. 34, 37 ja 38 kohta sekä määräysosa)
Määräysosa
Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 6 artiklan 1 kohtaa ja 7 artiklan 1 kohtaa
on tulkittava siten, että
niiden kanssa on ristiriidassa oikeuskäytännössä omaksuttu kansallisen oikeuden tulkinta, jonka mukaan asiayhteydessä, jossa pankin kuluttajan kanssa tekemä asuntoluottosopimus todetaan pätemättömäksi sen vuoksi, että tietyt sopimusehdot ovat kohtuuttomia, se, että kyseinen pankki vetoaa pidättämisoikeuteen, johtaa siihen, että kuluttajan mahdollisuus saada summat, jotka kyseinen pankki on määrätty maksamaan kyseisten lausekkeiden kohtuuttomiksi toteamisesta aiheutuvien palauttamista koskevien vaikutusten nojalla edellyttää, että kyseinen kuluttaja on samanaikaisesti tehnyt tarjouksen siitä, että hän palauttaa samalta pankilta kyseisen sopimuksen mukaisesti saamansa suorituksen tai varmistaa sen palauttamisen sopimuksen perusteella jo suoritetuista takaisinmaksuista riippumatta.